El-Ajn

eta|441x441px|maldekstre|Panorama foto en El-Ajn
**El-Ajn,** arabe: **العين‎‎,** angle **Al-Ain** laŭ alia transskribo **Al-ʿAyn** estas metropolo, universitata urbo kaj limpasejo en orienta Unuiĝintaj Arabaj Emirlandoj en emirlando Abu-Dabio. La urbego estas Kultura Heredaĵo de UNESCO. La loknomo signifas laŭvorte *La Fonto,* sed komprenu: *Ĝardenurbo*. La metropolo estas la due plej granda en Abu-Dabio kaj la kvara plej granda en la Unuiĝintaj Arabaj Emirlandoj.
eta|350ra|Mapo de la Unuiĝintaj Arabaj Emirlandoj, kie El-Ajn estas videbla laŭ landlimo de Omano
eta|Pordo al la oazo

## Bazaj informoj 
* Areo: 13,100&nbsp;km²
* Supermara alteco: 292 m
* Loĝantaro: 631,005 en 2013
* Horzono: UTC +4
* Telefonkodo:

eta|maldekstre|Urbomezo de El-Ajn
eta|maldekstre|Parto de la fortikaĵo en El-Ajn

## Geografio 
El-Ajn situas en orienta parto de la lando laŭ landlimo de Omano. Apud la metropolo monto 1300 metrojn alta (la plej alta en la lando) etendiĝas. Dubajo troviĝas 128, urbo Abu-Dabio 145 km.

## Historio 
En tiu loko estas oazoj, kiujn la homoj profitis kontinue 4000 jarojn. La fortikaĵo estis konstruita en la malfrua 19-a aŭ frua 20-a jarcento por solidigi la kontrolon. En 1952 Saud-Arabio sendis rabatakantojn por kapti la fortikaĵon kaj integrigi la oazon al la saudi-arabia regno. Fortoj de la Omanaj Skoltoj, same kiel la armeo de Muskato-Omano, alvenis por rekapti la oazon. Kun brita interveno, la saudi-arabiaj trupoj kapitulacis.
Antaŭ sendependeco, El-Ajn estis parto de la araba sklavokomerca reto. En la 1960-aj jaroj oni aboliciis formale la sklavecon. La unua hospitalo estis establita en 1960. En 1971 la emirlando sendependiĝis, poste la urbo rapide kreskis. En la 1990-aj jaroj granda ribelo okazis inter la laboristoj en la industria zono de la urbego, sed la polico subpremis ĝin. La laboristoj engaĝitaj estis deportitaj. Ĝis 2006 la landlimo estis libera, sed poste jam pasporta kontrolo estas.
eta|Strato en El-Ajn
eta|Ornammonumento en El-Ajn
eta|Konstruaĵo en El-Ajn
eta|Muzeo

## Ekonomio 
En El-Ajn laboras multe da enmigrantoj aŭ gastlaboristoj ekzemple el Bangladeŝo, Pakistano, Afganio. Gravas la turismo kaj komerco. La industrio produktas trinkaĵojn, cementojn, ceramikaĵojn kaj tre diversajn varojn, la agrikulturo fruktojn, legomojn, brutojn. En la urborando bazarado pri kameloj funkcias (unika en la lando). En El-Ajn universitatoj funkcias, la unua estis fondita en 1976.

## Trafiko 
El El-Ajn kuras aŭtovojoj al diversaj direktoj. La aŭtovojoj ligantaj El-Ajn, Abu-Dabio, kaj Dubajo formas geografian triangulon en la lando. La metropolo havas internacian flughavenon.

## Klimato 
En El-Ajn en la plena jaro pluvas nur 96&nbsp;mm kaj la meza relativa humideco estas 60%. La averaĝa temperaturo estas , inter majo-septembro ĝi ofte estas pli, ol .

## Vidindaĵoj 
* nacia kaj palaca muzeoj
* fortikaĵo
* arkeologia parko kun bronzepokaj restaĵoj
* moskeo
* bestoĝardeno
* amuzparko
* akvoparko kun surfado, kajakado kaj surtorenta flosado ekde 2012

## Servoj 
* Universitato de Unuiĝintaj Arabaj Emirlandoj

## Fontoj 
* WikiTrans
* mapo, distancoj
* https://www.britannica.com/place/Al-Ayn-United-Arab-Emirates

Kategorio:Urboj de Unuiĝintaj Arabaj Emirlandoj